scp
Cont sij allen lieden dat weyn vanden veere woenende te libbeke es comen in
jegewordicheiden der scepen van loven ende heeft genomen en bekent dat hi genomen
heeft van janne van oppendorp wilen gords soen en janne van duysborch heylegheest
meesten der kerken van sente mychiels te loven de goede wilen hngords comelinx
priests hier na bescreven de welke hgord kemelint den heilgen gheest van
sente mychiels voirs gelaten heeft houdende xiii boender en xcii roeden of
daer omtrent gelijc die gelegen sijn te braken inde pchie van libbeke beider
capellen Te houden te hebben en te wynnen van halfmte neest voerleden
enen tmijn van xii jaen lang deen na dander daer nae staphans volgende
inder manien hier nu bescreven dats te weten inden yersten elc boider lants
van alsoe vre dat inder maten streect ome xiii halster corens libbex pachts
goet ende payabel der maten van loven met wanne ende met veeden
wel bereidt alsulx corens alse opt voirs lant jairlix wassen sal te sente
andries misse apostels te betalen en tot loven te leven alle jair den vors
tmijn duerende en telken termine als vervolghde schout Item sal
de
voirs wynne dit voirs lant alle jaer mesten te weten den art daermen
den rogge op zaeyen sal en gheen ande den voirs termijn duerende voert
soe sal de wynne voirs det voirs lant wynnen ende wven gelijc sinen
reengenoeten boven en beneden Item soe sal weyn voirs alle coren en
stroe vanden voirs lande comende int voirs hof vueren en dmeest
daer af weder opt voirs lant vueren slants meesten profite Item
soe sal weyn gheen coren noch stroe elder vueren dan int voirs hof
Item soe wat lande dat weyn voirs hoervruchten sal dat lanc
sal hi daer jegen graven of mesten Item en mach weyn voirs gheen
lanc vanden voirs landen hoervruchten bynne den drien lesten jaen
vanden voirs xii jaeren Item sal weyn voirs elx jaers vanden voirs
xii jaen een half boender lants merghelen en daer af sal de heylge
gheest tgelt betalen vanden voirs merghelen en weyn saelt halen
en opt voirs lant vueren Item soe sal weyn voirs ghenen alle jaer
vanden eeuselen beemden duyfhuyse waten en oefts te gade xxvi hedle
gulden ii goede vrancr cronen swaer van ghewichte voer iii gul
hollan voirs gerekent Ende weyn sal alle de watere houden vaghen
op sinen cost Ende dat duyfhuys sal bi houden ende vueden sond decken
en plecken Item soe wat aen die huyse die daer op nu ttijt staen gebrect
te maken daer af sal weyn den werclieden hoen cost gheven en de heille
gheestmeests selen hen de dachuen betalen uutgescheiden van nuwen tym
meringen dat selen de voirs heylgheestmeste op cost sheylichs gheests
voirs doen maken ende die wynne voirs sal alle die wande vande rijckelen